pythainlp/thai-wiki-dataset-v4 huggingface dataset:
มหาวิทยาลัยการกีฬาแห่งชาติ วิทยาเขตมหาสารคาม

มหาวิทยาลัยการกีฬาแห่งชาติ วิทยาเขตมหาสารคาม  เป็นมหาวิทยาลัยการกีฬาแห่งชาติประจำภาคตะวันออกเฉียงเหนือ ที่ผลิตบัณฑิตด้านการกีฬา ได้แก่ ครูพลศึกษา สุขศึกษา นักวิทยาศาสตร์การกีฬา ผู้ฝึกสอนกีฬา  นักนันทนาการ และผู้สื่อข่าวกีฬา ซึ่งตั้งอยู่ในจังหวัดมหาสารคาม โดยเป็น 1 ใน 4 วิทยาเขต ของมหาวิทยาลัยการกีฬาแห่งชาติที่ตั้งอยู่ในภาคตะวันออกเฉียงเหนือ โดยถือกำเนิดจากการเปลี่ยนแปลงของระบบราชการเมื่อ ปีพ.ศ 2548 โดยปรับเปลี่ยนมาจาก"สถาบันการพลศึกษา" มหาเป็นมหาวิทยาลัยตามพระราชบัญญัติมหาวิทยาลัยการกีฬาแห่งชาติ พ.ศ. 2562
ประวัติ.
มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตมหาสารคาม ก่อตั้งเมื่อ 23 กุมภาพันธ์ 2517 ในอดีตสังกัดกรมพลศึกษา เป็นหน่วยงานที่มีหน้าที่ดำเนินการผลิตครูพลศึกษา ซึ่งได้เริ่มจัดตั้ง "วิทยาลัยพลศึกษา" ขึ้นเมื่อวันที่ 1 มกราคม พ.ศ. 2496 เพื่อดำเนินการสอนในระดับประกาศนียบัตรวิชาการศึกษาชั้นสูง (ป.กศ.สูง) และตั้ง "โรงเรียนฝึกหัดครูพลานามัย" ขึ้นในปีการศึกษา 2501 เพื่อดำเนินการสอนในระดับประกาศนียบัตรวิชาการศึกษา (ป.กศ.) ต่อมาได้ยุบเลิกโรงเรียนฝึกหัดครูพลานามัย ในปี พ.ศ. 2512 และได้ขยายหลักสูตรของวิทยาลัยพลศึกษาเป็นระดับปริญญาตรี โดยเป็นส่วนหนึ่งของวิทยาลัยวิชาการศึกษา แต่ยังคงดำเนินการโดยกรมพลศึกษา และใช้ชื่อว่า "วิทยาลัยวิชาการศึกษาพลศึกษา" ในปี พ.ศ. 2514 ได้ยุติการดำเนินการวิทยาลัยพลศึกษาในส่วนกลางและโอนวิทยาลัยวิชาการศึกษาพลศึกษา ไปให้วิทยาลัยวิชาการศึกษาดำเนินการต่อไป กรมพลศึกษาได้เปิดดำเนินการผลิตครูพลศึกษาในส่วนภูมิภาค โดยเริ่มเปิด "วิทยาลัยพลศึกษาจังหวัดเชียงใหม่" ขึ้นเป็นแห่งแรก ต่อมาในปี พ.ศ. 2515 เปิด "วิทยาลัยพลศึกษาจังหวัดมหาสารคาม" และมีการเปิดเพิ่มขึ้นในจังหวัดต่างๆ เรื่อยมา จนกระทั่งมีวิทยาลัยพลศึกษารวม 17 แห่ง ต่อมาในปี 2548 จึงได้ยกฐานะจาก วิทยาลัยพลศึกษา เป็น "สถาบันการพลศึกษา" และในปี 2562 จึงได้ยกฐานะจาก สถาบันการพลศึกษา เป็น “มหาวิทยาลัยการกีฬาแห่งชาติ” โดยวันที่ 23 พฤษภาคม 2562 มีประกาศพระราชบัญญัติมหาวิทยาลัยการกีฬาแห่งชาติ พ.ศ. 2562 มีผลให้สถาบันการพลศึกษา วิทยาเขตมหาสารคาม เปลี่ยนสถานภาพเป็น "มหาวิทยาลัยการกีฬาแห่งชาติ วิทยาเขตมหาสารคาม"
สัญลักษณ์ประจำสถาบัน.
คือ ภาพพระพลบดีทรงช้างเอราวัณอยู่เหนือกลีบเมฆ หัตถ์ซ้ายทรงพระขรรค์ หัตถ์ขวาทรงตรี ตอนล่างเป็นข้อความภาษาไทยระบุชื่อ มหาวิทยาลัยการกีฬาแห่งชาติ
เครื่องหมายสำหรับนักศึกษาหญิง คือ เครื่องหมายสัญลักษณ์สามห่วง สีเขียว ขาว เหลือง ภายในเป็นพระพลบดี ทรงช้างเอราวัณอยู่เหนือกลีบเมฆ ตอนล่างเป็นชื่อของมหาวิทยาลัย สำหรับติดหน้าอกเสื้อเครื่องแบบนักศึกษาหญิง ด้านซ้าย
เครื่องหมายสำหรับนักศึกษาชาย คือ ตอนบนเป็นรูปพระพลบดีทรงช้างเอราวัณ อยู่เหนือกลีบเมฆ ตอนล่างเป็นชื่อของมหาวิทยาลัย สำหรับติดเนคไท
หลักสูตร.
ปัจจุบัน มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตมหาสารคาม เปิดหลักสูตรการเรียนการสอน ในคณะและสาขาวิชาต่างๆ ดังนี้
แบร์รี ซีล

แอดเลอร์ เบร์รีแมน "แบร์รี" ซีล (16 กรกฏาคม ค.ศ. 1939 – 19 กุมภาพันธ์ ค.ศ. 1986) เป็นนักบินสายการบินพาณิชย์ที่กลายเป็นผู้ลักลอบขนส่งยาเสพติดรายใหญ่ให้กับแก๊งเมเดยิน เมื่อซีลถูกศาลตัดสินว่ามีความผิดในข้อหาลักลอบขนของผิดกฎหมาย เขาได้กลายเป็นผู้ให้ข้อมูลแก่กองอำนวยบังคับใช้กฏหมายยาเสพติดสหรัฐ (ดีอีเอ) และเป็นพยานในการไต่สวนคดียาเสพติดที่สำคัญหลายครั้ง เขาถูกสังหารในปี ค.ศ. 1986 โดยนักฆ่าที่แก๊งค้ายาจ้างวาน
อ่านเพิ่ม.
บทความ
หนังสือ
มารูเบนิ

มารูเบนิ (; โรมาจิ: 'Marubeni ') เป็นเครือบริษัทค้าขายทั่วไปของญี่ปุ่น มีสำนักงานใหญ่อยู่ในเขตชูโอ กรุงโตเกียว บริษัทนี้ทำสินค้าและประกอบกิจการในเครือหลายประเภท ตั้งแต่สินค้าอุปโภคบริโภค, เคมีภัณฑ์, โลหการ, เครื่องจักรกล, ฮาร์ดแวร์และซอฟท์แวร์คอมพิวเตอร์ ไปจนถึงโรงงานไฟฟ้า และโรงงานอุตสาหกรรม มารูเบนิเป็นสมาชิกในกลุ่มกิจการมิซูโฮะ
ในปี ค.ศ. 1858 นายชูเบ อิโต เด็กชายชาวจังหวัดชิงะวัยเพียง 15 ปีได้ก่อตั้งกิจการค้าสิ่งทอขึ้นร่วมกับคุณลุง กิจการได้เติบโตเรื่อยมาจนมีการส่งออกไปสหรัฐในปี ค.ศ. 1890 ต่อมาจึงมีการกิจการจึงแยกออกเป็นหน่วยธุรกิจหลายหน่วยเพื่อความคล่องตัว ต่อมาในปี ค.ศ. 1949 จึงได้มีการผนวดรวมหน่วยธุรกิจทั้งหมดอยู่ภายใต้บริษัทเดียว และอีกหนึ่งปีต่อมาได้เข้าจดทะเบียนในตลาดหลักทรัพย์โตเกียว
ตำบลอ้อมเกร็ด

อ้อมเกร็ด เป็นตำบลหนึ่งของอำเภอปากเกร็ด จังหวัดนนทบุรี ตั้งอยู่ริมฝั่งตะวันตกของแม่น้ำเจ้าพระยาตรงข้ามเกาะเกร็ด ตำบลนี้มีฝั่งแม่น้ำระยะทางสั้น ๆ เมื่อเทียบกับตำบลข้างเคียง ทำให้มีรูปพื้นที่คล้ายถุงไปขยายกว้างขึ้นตามแนวคลองบางบัวทองและตอนในด้านตะวันตกเฉียงใต้ ในอดีตบริเวณนี้เป็นพื้นที่ปิด ไม่มีทางหลวงสายหลักหรือถนนสายใหญ่เข้าถึง มีเพียงคลองและถนนสายเล็ก ๆ ที่ใช้เป็นเส้นทางสัญจรในท้องที่ และมีประชากรอาศัยอยู่เบาบาง ส่วนมากประกอบอาชีพทำนาและทำสวนผลไม้ แต่หลังจากที่มีการเปิดใช้ถนนราชพฤกษ์ใน พ.ศ. 2548 ความเจริญได้หลั่งไหลเข้าสู่พื้นที่อย่างรวดเร็วพร้อมกับการย้ายถิ่นเข้ามาของผู้คนจากภายนอก ปัจจุบันในตำบลอ้อมเกร็ดมีทั้งชุมชนดั้งเดิมที่ตั้งบ้านเรือนอยู่ริมคลองต่าง ๆ และชุมชนใหม่ที่ตั้งบ้านเรือนอยู่ตามถนนสายหลักและสายรอง
ประวัติ.
ตำบลอ้อมเกร็ดเดิมเป็นท้องที่หนึ่งของอำเภอบางบัวทอง มีชื่อว่า ตำบลบางบัวทอง โดยได้ชื่อมาจากคลองบางบัวทองซึ่งเป็นคลองสายหลักในพื้นที่ จนกระทั่งใน พ.ศ. 2463 กระทรวงนครบาลได้โอนตำบลบางบัวทองจากอำเภอบางบัวทองมาขึ้นกับอำเภอปากเกร็ดเพื่อความเหมาะสมด้านการปกครอง โดยในคราวเดียวกันนี้ยังได้เปลี่ยนชื่อตำบลบางบัวทองเป็น ตำบลอ้อมเกร็ด ตามลักษณะที่ตั้งที่อยู่ทางด้านอ้อมของเกาะเกร็ด และเปลี่ยนชื่อตำบลพระภิมลเป็นตำบลบางบัวทองแทน
ใน พ.ศ. 2540 กระทรวงมหาดไทยได้ออกประกาศกำหนดเขตตำบลในท้องที่อำเภอปากเกร็ด โดยกำหนดให้คลองบางพลับใหญ่ตั้งแต่คลองขุนมหาดไทย (ท่าลาย) ไปจนถึงแม่น้ำเจ้าพระยาเป็นแนวแบ่งเขตการปกครองระหว่างตำบลอ้อมเกร็ดกับตำบลบางพลับ แต่เนื่องจากแนวแบ่งเขตดังกล่าวไม่เป็นไปตามข้อเท็จจริงที่ยึดถือกันมาในพื้นที่ ใน พ.ศ. 2556 กระทรวงมหาดไทยจึงออกประกาศกำหนดเขตตำบลในท้องที่อำเภอปากเกร็ดเป็นฉบับที่ 2 โดยกำหนดให้ถนนในหมู่บ้านจัดสรร กำแพงหมู่บ้านจัดสรร แนวอาคารพาณิชย์ ถนนราชพฤกษ์ คลองหัวจิก (รางปลิง) และคลองบางน้อยเป็นแนวแบ่งเขตระหว่างตำบลทั้งสอง
ปัจจุบันองค์กรปกครองส่วนท้องถิ่นที่ดูแลตำบลอ้อมเกร็ดเต็มพื้นที่นั้นมีฐานะเป็น องค์การบริหารส่วนตำบลอ้อมเกร็ด ซึ่งได้รับการยกฐานะจากเดิมที่เป็นสภาตำบลอ้อมเกร็ดในวันที่ 23 กุมภาพันธ์ พ.ศ. 2540
ที่ตั้งและอาณาเขต.
ตำบลอ้อมเกร็ดตั้งอยู่ทางทิศตะวันตกของอำเภอปากเกร็ด มีอาณาเขตติดต่อกับตำบลข้างเคียงดังต่อไปนี้
การแบ่งเขตการปกครอง.
ตำบลอ้อมเกร็ดแบ่งเขตการปกครองออกเป็น 6 หมู่บ้าน ได้แก่
การคมนาคม.
ถนนสายหลักในพื้นที่ตำบลอ้อมเกร็ด ได้แก่
ถนนสายรองในพื้นที่ตำบลอ้อมเกร็ด ได้แก่
สถาบันขงจื้อ มหาวิทยาลัยมหาสารคาม

สถาบันขงจื้อ มหาวิทยาลัยมหาสารคาม  เป็นสถาบันหนึ่งในมหาวิทยาลัยมหาสารคาม ก่อตั้งอย่างเป็นทางการในวันที่ 25 ธันวาคม พ.ศ. 2549 สถาบันขงจื๊อ มหาวิทยาลัยมหาสารคาม เป็นองค์กรที่จัดตั้งขึ้นโดยความร่วมมือระหว่างมหาวิทยาลัยมหาสารคาม มหาวิทยาลัยชนชาติกวางซี และฮั่นบั้น (HAN BAN) เพื่อเผยแพร่วัฒนธรรม และดำเนินกิจกรรมทางวิชาการที่เกี่ยวกับการศึกษาภาษาและวัฒนธรรมจีน ตลอดจนการพัฒนาการเรียนการสอนภาษาจีนในฐานะภาษาต่างประเทศ
ประวัติ.
การจัดตั้งสถาบันขงจื้อ มหาวิทยาลัยมหาสารคาม ได้เริ่มขึ้นเมื่อ มหาวิทยาลัยชนชาติกว่างซี และมหาวิทยาลัยมหาสารคาม ได้ลงนามความร่วมมือจัดตั้งสถาบันฯ ในเดือนกุมภาพันธ์ พ.ศ. 2549 และได้ดำเนินการเตรียมการอย่างต่อเนื่องตั้งแต่เดือนเมษายน จนกระทั่งวันที่ 25 ธันวาคมในปีเดียวกัน โดยได้รับอนุญาตและความช่วยเหลือจากสถานทูตจีนประจำประเทศไทย และสถาบันฮั่นบั้น ของประเทศจีนให้เปิดสถาบันขงจื้อขึ้นในมหาวิทยาลัยมหาสารคาม พื้นที่ในเมือง โดยมีจุดประสงค์หลักๆ คือ การพัฒนาการศึกษาและส่งเสริมความร่วมมือด้านการท่องเที่ยวระหว่างไทยและจีน
ปัจจุบัน สถาบันขงจื้อ มหาวิทยาลัยมหาสารคาม ตั้งอยู่ที่อาคารสถาบันขงจื้อฯ ณ เขตพื้นที่ในเมือง มหาวิทยาลัยมหาสารคาม จังหวัดมหาสารคาม ซึ่งเป็นศูนย์กลางทางการศึกษาของภาคตะวันออกเฉียงเหนือของประเทศไทย และเป็นมหาวิทยาลัยที่จัดการเรียนการสอนภาษาจีนในฐานะภาษาต่างประเทศในระดับปริญญาตรี อย่างเต็มรูปแบบ โดยในปัจจุบันมหาวิทยาลัยมหาสารคามมีนิสิตวิชาเอกภาษาจีนกว่า 200 คน และมีนิสิตที่เลือกเรียนภาษาจีนในหมวดวิชาศึกษาทั่วไปมากกว่า 800 คนในแต่ละปีการศึกษา โดยสถาบันขงจื้อจัดการเรียนการสอนในระดับบัณฑิตศึกษา ส่วนระดับปริญญาตรีอยู่ในดวามดูแลของคณะมนุษยศาสตร์และสังคมศาสตร์
การบริหาร.
สถาบันขงจื้อ มหาวิทยาลัยมหาสารคาม บริหารงานภายใต้การกำกับดูแลของคณะกรรมการบริหารสถาบันขงจื้อฯ ซึ่งมีองค์ประกอบเป็น ผู้บริหารจากมหาวิทยาลัยมหาสารคาม และมหาวิทยาลัยชนชาติกวางซี ได้แก่ อธิการบดีมหาวิทยาลัยมหาสารคาม และ อธิการบดีมหาวิทยาลัยชนชาติกวางซีเป็นที่ปรึกษา รองอธิการบดีมหาวิทยาลัยมหาสารคาม และรองอธิการบดีมหาวิทยาลัยชนชาติกวางซีเป็นประธานและรองประธาน
ความสัมพันธ์ระหว่างประเทศ.
สถาบันขงจื้อ มหาวิทยาลัยมหาสารคาม มีหลักสูตรฝึกอบรมหลากหลายที่มีคุณภาพตามมาตรฐานของกระทรวงศึกษาธิการจีน และออกแบบโดยคำนึงถึงความต้องการของผู้เรียนเป็นสำคัญ โดยแบ่งเป็น หลักสูตรฝึกอบรมภาษา อาทิ ภาษาจีนเพื่อการสนทนา ภาษาจีนเพื่อการท่องเที่ยว และภาษาจีนเชิงธุรกิจ เป็นต้น และหลักสูตรฝึกอบรมทางวัฒนธรรม เช่น ความรู้ทั่วไปเกี่ยวกับประเทศจีน ศิลปะการเขียนพู่กันจีน และศิลปะการรำมวยจีน เป็นต้น ยิ่งไปกว่านั้น สถาบันขงจื้อ มหาวิทยาลัยมหาสารคาม ยังร่วมมือกับคณะมนุษยศาสตร์และสังคมศาสตร์ จัดทำหลักสูตรปริญญาตรี ศิลปศาสตรบัณฑิต สาขาวิชาภาษาจีนเพื่อตอบสนองความต้องการของภาคธุรกิจและสังคมในปัจจุบัน
สำหรับการสรรสร้างกิจกรรมต่างๆ สถาบันขงจื้อ มหาวิทยาลัยมหาสารคาม ได้จัดกิจกรรมหลากหลายรูปแบบเพื่อส่งเสริมความสัมพันธ์ระหว่างสองประเทศในด้านต่างๆ เป็นต้นว่า การแลกเปลี่ยนนักศึกษา การจัดหาอาจารย์และอาสาสมัครชาวจีนสำหรับสถานศึกษา การจัดการศึกษาดูงานด้านธุรกิจ การจัดการแลกเปลี่ยนและเผยแพร่ผลงานวิจัย หรือกิจกรรมเพื่อเผยแพร่วัฒนธรรมจีน ในวันและเทศกาลสำคัญๆ อาทิ วันตรุษจีน วันชาติจีน และวันไหว้พระจันทร์ เป็นต้น ทั้งยังให้ความสำคัญในการเปิดโลกทัศน์ของเยาวชนไทยผ่านกิจกรรมมากมาย เช่น การออกซุ้มนิทรรศการ การแข่งขันชิงทุนการศึกษาหลักสูตรฝึกอบรมระยะสั้น ณ มหาวิทยาลัยในประเทศจีน โครงการค่ายภาษาและวัฒนธรรมจีน และกิจกรรมส่งเสริมความรู้ตลอดทั้งปี
กีฬาแฮนด์บอลในโอลิมปิกฤดูร้อน 1992

การแข่งขันแฮนด์บอลในโอลิมปิกฤดูร้อน 1992 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 27 กรกฎาคม - 8 สิงหาคม พ.ศ. 2535 จัดขึ้นที่สนาม ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 20 ประเทศ
กีฬายูโดในโอลิมปิกฤดูร้อน 1992

การแข่งขันยูโดในโอลิมปิกฤดูร้อน 1992 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 27 กรกฎาคม - 2 สิงหาคม พ.ศ. 2535 จัดขึ้นที่สนาม Palau Blaugrana ซึ่งการแข่งขันกีฬายูโดครั้งนี้มีการแข่งขันทั้งหมด 14 รายการ คือ ประเภททีมชาย 7 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 433 คน จาก 93 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาปัญจกีฬาสมัยใหม่ในโอลิมปิกฤดูร้อน 1992

การแข่งขันปัญจกีฬาสมัยใหม่ในโอลิมปิกฤดูร้อน 1992 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26-29 กรกฎาคม พ.ศ. 2535 จัดขึ้นที่สนาม ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 66 คน จาก 30 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเรือพายในโอลิมปิกฤดูร้อน 1992

การแข่งขันเรือพายในโอลิมปิกฤดูร้อน 1992 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 27 กรกฎาคม - 2 สิงหาคม พ.ศ. 2535 จัดขึ้นที่สนาม Lake of Banyoles ซึ่งการแข่งขันกีฬาเรือพายครั้งนี้มีการแข่งขันทั้งหมด 14 รายการ คือ ประเภททีมชาย 8 รายการ และประเภททีมหญิง 6 รายการ โดยมีนักกีฬาเข้าร่วมแข่งขัน 627 คน จาก 45 ประเทศ
กีฬาเรือใบในโอลิมปิกฤดูร้อน 1992

การแข่งขันเรือใบในโอลิมปิกฤดูร้อน 1992 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 27 กรกฎาคม - 4 สิงหาคม พ.ศ. 2535 จัดขึ้นที่สนาม Mediterranean Sea ซึ่งการแข่งขันกีฬาเรือใบครั้งนี้มีการแข่งขันทั้งหมด 10 รายการ คือ ประเภททีมชาย 3 รายการ และประเภททีมหญิง 3 รายการ และประเภทผสม 4 รายการ โดยมีนักกีฬาเข้าร่วมแข่งขัน 405 คน จาก 60 ประเทศ
กีฬายิงธนูในโอลิมปิกฤดูร้อน 1988

การแข่งขันยิงธนูในโอลิมปิกฤดูร้อน 1988 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 27 กันยายน - 1 ตุลาคม พ.ศ. 2531 จัดขึ้นที่สนาม Hwarang Archery Field ซึ่งการแข่งขันกีฬายิงธนูครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 146 คน จาก 41 ประเทศ
กีฬามวยสากลสมัครเล่นในโอลิมปิกฤดูร้อน 1988

การแข่งขันมวยสากลสมัครเล่นในโอลิมปิกฤดูร้อน 1988 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 17 กันยายน - 2 ตุลาคม พ.ศ. 2531 จัดขึ้นที่สนาม Chamshil Students' Gymnasium ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 12 รายการ คือ ประเภททีมชาย 12 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 432 คน จาก 106 ประเทศ
กีฬาเรือแคนูในโอลิมปิกฤดูร้อน 1988

การแข่งขันเรือแคนูในโอลิมปิกฤดูร้อน 1988 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ กันยายน พ.ศ. 2531 จัดขึ้นที่สนาม ซึ่งการแข่งขันกีฬาเรือแคนูครั้งนี้มีการแข่งขันทั้งหมด 12 รายการ คือ ประเภททีมชาย 9 รายการ และประเภททีมหญิง 3 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 1988

การแข่งขันจักรยานในโอลิมปิกฤดูร้อน 1988 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 8-24 กันยายน พ.ศ. 2531 จัดขึ้นที่สนาม Tongillo Road Course และ Seoul Olympic Velodrome ซึ่งการแข่งขันกีฬาจักรยานครั้งนี้มีการแข่งขันทั้งหมด 9 รายการ คือ ประเภททีมชาย 7 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 422 คน จาก 62 ประเทศ
กีฬาขี่ม้าในโอลิมปิกฤดูร้อน 1988

การแข่งขันขี่ม้าในโอลิมปิกฤดูร้อน 1988 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ กันยายน พ.ศ. 2531 จัดขึ้นที่สนาม Seoul Race Park, Seoul Olympic Stadium และ Goyang Ranch ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 182 คน จาก 32 ประเทศ
บลิสส์ (ภาพถ่าย)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
บลิสส์ (แปล: ความสุขอันล้นพ้น) เป็นภาพวอลล์เปเปอร์คอมพิวเตอร์แรกตั้งค่า (default) ของระบบปฏิบัติการวินโดวส์เอกซ์พีของไมโครซอฟท์ ลักษณะของภาพถ่ายนี้เป็นเขาสีเขียวและท้องฟ้าสีน้ำเงิน มีเมฆกระจัดกระจาย ในลอสแคร์เนอรอส (Los Carneros) พื้นที่เกษตรกรรมไวน์แห่งอเมริกา (American Viticultural Area) ในไวน์คันทรี รัฐแคลิฟอร์เนีย ภาพนี้ถ่ายโดยชาลส์ โอ’เรียร์ (Charles O'Rear) ในปี 1996 และไมโครซอฟต์ได้ซื้อลิขสิทธิ์ไปในปี 2000 มีการประมาณว่ามีคนมากกว่าหลายพันล้านคนที่เคยเห็นภาพนี้ เป็นไปได้ว่าภาพนี้อาจจะเป็นภาพถ่ายที่มีผู้ชมมากที่สุดในโลก
ชาลส์ โอ’เรียร์ (Charles O'Rear) เป็นอดีตช่างภาพของ "นิตยสารเนชันแนล จีโอกราฟิก" และอาศัยอยู่ใกล้กับเทือกเขานาแพ (Napa Valley) เป็นผู้ถ่ายภาพนี้ด้วยฟิล์ม โดยใช้กล้องมีเดียม-ฟอร์แมต Mamiya RZ67 ระหว่างทางไปพบแฟนสาวของเขาในปี 1996 ถึงแม้ว่าต่อมาจะเชื่อกันว่าภาพนี้มีการตกแต่งทางดิจิตัล หรือแมัแต่ว่าภาพนี้สร้างขึ้นโดยใซ้ชอฟต์แวร์อย่างอะโดบี โฟโตชอป แต่โอ’เรียร์ปฏิเสธว่าภาพนี้ไม่เคยถูกเอาไปตกแต่งหรือแม้แต่สร้างขึ้นด้วยเทคนิคทางดิจิตัลเลย เขาได้ขายภาพนี้ให้กับเวสต์ไลธ์ (Westlight) ให้เป็นภาพโหล (stock photography) โดยใช้ชื่อ "Bucolic Green Hills" (เนินเขาสีเขียวในบ้านนอก) เวสไลธ์ได้ถูกซื้อโดย คอร์บิส (Corbis) ในปี 1998 ผู้ซึ่งทำการ ดิจิไทส์ ภาพที่มียอดขายสูงมากของตน สองปีหลังเขาขายภาพไป ทีมออกแบบของไมโครซอฟท์ได้เลือกภาพของเขาเป็นวอลล์เปเปอร์ใน Windows XP และท้ายที่สุดได้ถูกเลือกให้เป็นภาพวอลล์เปเปอร์เริ่มแรก (default wallpaper) ที่ซึ่งไมโครซอฟท์ได้ซื้อลิขสิทธิ์ภาพถ่ายนี้มา และเปลี่ยนชื่อใหม่เป็น "Bliss" (บลิสส์; แปล: ความสุขเปี่ยมล้น)
เนื่องด้วยความสำเร็จทางการขายของวินโดวส์เอกซ์พี ไปตลอดอีกทศวรรษถัดมา ภาพนี้จึงได้รับการอ้างถึงว่าเป็น “ภาพถ่ายที่มีคนเห็นมากที่สุดในโลก” (the most viewed photograph in the world) ในขณะนั้น
ชาวอเมริกันเชื้อสายอินเดีย

ชาวอเมริกันเชื้อสายอินเดีย  หรือชาวอินโด-อเมริกัน  เป็นชาวอเมริกันที่มีเชื้อสายมาจากประเทศอินเดีย สำนักงานสำมะโนสหรัฐใช้คำว่าอินเดียของเอเชีย  เพื่อไม่ให้สับสนกับชาวอินเดียนอเมริกัน ชนพื้นเมืองของอเมริกา ในแถบอเมริกา คำว่า "Indian" (อินเดียน; ชาวอินเดีย) นั้นในประวัติศาสตร์ถูกใช้เพื่อเรียกคนพื้นเมืองในอเมริกาต่าง ๆ นับตั้งแต่สมัยอาณานิคมของยุโรป ในศตวรรษที่ 15 ในช่วงครึ่งแรกของศตวรรษที่ 20 นั้นสำมะโนสหรัฐเลือกใช้คำว่า “ชาวฮินดู“ (Hindu) สำหรับชาวอเมริกันเชื้อสายอินเดีย
วัฒนธรรม.
สื่อ.
สถานีวิทยุภาษาปัญจาบ และภาษาฮินดี นั้นมีอยู่ในพื้นที่ที่มีชาวอินเดียอยู่มาก เช่น Punjabi Radio USA ในแคลิฟอร์เนีย, Easy96.com ในเขตนครนิวยอร์กซิตี, KLOK 1170 AM ในซานฟรานซิสโก, RBC Radio; Radio Humsafar, Desi Junction ในชิคาโก; Radio Salaam Namaste และ FunAsia Radio ในดัลลัส; และ Masala Radio, FunAsia Radio, Sangeet Radio, Radio Naya Andaz ในฮิวส์ตัน เช่นเดียวกันกับวิทยุภาษาทมิฬและภาษาเตลูกูก็มีให้บริการในชุมชนเหล่านี้ ในเดือนกรกฎาคม 2005 MTV ได้เปิดตัวเครือข่าย MTV Desi ซึ่งมีเป้าหมายคือชาวอเมริกันเชื้อสายอินเดีย อย่างไรก็ตามได้ถูกยกเลิกในภายหลัง
ศาสนา.
ศาสนาของชาวอเมริกันเชื้อสายอินเดีย (2012)
<templatestyles src="Legend/styles.css" />   ศาสนาฮินดู
 (51%)<templatestyles src="Legend/styles.css" />   คริสต์โปรเตสแตนต์
 (11%)<templatestyles src="Legend/styles.css" />   ศาสนาอิสลาม
 (10%)<templatestyles src="Legend/styles.css" />   ไม่มีศาสนา
 (10%)<templatestyles src="Legend/styles.css" />   คริสต์คาทอลิก
 (5%)<templatestyles src="Legend/styles.css" />   ศาสนาซิกข์
 (5%)<templatestyles src="Legend/styles.css" />   ศาสนาเชน
 (2%)<templatestyles src="Legend/styles.css" />   ศาสนาคริสต์นิกายอื่น ๆ
 (2%)<templatestyles src="Legend/styles.css" />   อื่น ๆ (ศาสนาโซโรอัสเตอร์, ศาสนาพุทธ, ศาสนาบาไฮ, และศาสนายิวแบบอินเดีย)
 (4%)
ชุมชนของชาวฮินดู, ชาวคริสต์, ชาวมุสลิม, ชาวซิกข์, ชาวไชนะ, ชาวพุทธ, ชาวโซโรอัสเตอร์ และชาวยิวแบบอินเดีย ได้ก่อตั้งขึ้นในสหรัฐอเมริกา ศูนย์ศาสนาของอินเดียแห่งแรกที่ก่อตั้งในสหรัฐคือคุรุทวาราในศาสนาซิกข์ที่ Stockton, California ในปี 1912
ข้อตกลงความครอบคลุมและความก้าวหน้าเพื่อหุ้นส่วนทางการค้าภาคพื้นเอเชียแปซิฟิก

ข้อตกลงความครอบคลุมและความก้าวหน้าเพื่อหุ้นส่วนทางการค้าภาคพื้นเอเชียแปซิฟิก (ย่อ: CPTPP) หรือเรียก TPP11 หรือ TPP-11 เป็นความตกลงการค้าระหว่างประเทศออสเตรเลีย บรูไน แคนาดา ชิลี ญี่ปุ่น มาเลเซีย เม็กซิโก นิวซีแลนด์ เปรู สิงคโปร์ และเวียดนาม พัฒนามาจากความตกลงหุ้นส่วนเศรษฐกิจภาคพื้นแปซิฟิก (TPP) ซึ่งไม่มีผลใช้บังคับเนื่องจากสหรัฐถอนตัว ณ เวลาลงนาม เศรษฐกิจรวมของ 11 ประเทศคิดเป็นร้อยละ 13.4 ของจีดีพีโลก (ประมาณ 13.5 ล้านล้านดอลลาร์สหรัฐ) ทำให้ CPTPP เป็นเขตการค้าเสรีใหญ่สุดอันดับสามของโลกโดยวัดจากจีดีพี รองจากความตกลงการค้าเสรีอเมริกาเหนือและตลาดร่วมยุโรป สหราชอาณาจักรลงนามในข้อตกลงการค้าอย่างเป็นทางการเมื่อวันที่ 16 กรกฎาคม 2566 และจะเข้าร่วมข้อตกลงเมื่อทุกฝ่ายให้สัตยาบันแล้ว
หลังประธานาธิบดีดอนัลด์ ทรัมป์แห่งสหรัฐประกาศถอนตัวออกจาก TPP ประเทศผู้ลงนามเดิมได้ตกลงในเดือนพฤษภาคม 2560 เพื่อรื้อฟื้นความตกลงใหม่ โดยบรรลุความตกลงในเดือนมกราคม 2561 มีพิธีลงนามอย่างเป็นทางการในวันที่ 8 มีนาคม 2561 ในประเทศชิลี CPTPP รับเอาข้อกำหนดของ TPP มาใช้ แต่ระงับบทบัญญัติ 22 ข้อที่สหรัฐเห็นชอบแต่ประเทศอื่นคัดค้าน ความตกลงฯ มีผลใช้บังคับเมื่อหกประเทศให้สัตยาบัน คือ วันที่ 30 ธันวาคม 2561
บทว่าด้วยรัฐวิสาหกิจยังไม่เปลี่ยนแปลง โดยกำหนดให้ประเทศผู้ลงนามแบ่งปันสารสนเทศเกี่ยวกับรัฐวิสาหกิจระหว่างกัน มีการใส่มาตรฐานเกี่ยวกับทรัพย์สินทางปัญญาที่ละเอียดที่สุดในบรรดาความตกลงการค้าทุกฉบับ ตลอดจนคุ้มครองต่อการโจรกรรมทรัพย์สินทางปัญญากับบริษัทที่ดำเนินการในต่างประเทศ ด้านญี่ปุ่นขยายระยะเวลาคุ้มครองลิขสิทธิ์เป็น 70 ปีหลังผู้สร้างสรรค์เสียชีวิต ซึ่งเป็นข้อกำหนดของความตกลงความเป็นหุ้นส่วนเศรษฐกิจอียู–ญี่ปุ่น
ความเห็นต่อการเข้าร่วมเป็นภาคีของไทย.
สมคิด จาตุศรีพิทักษ์ พยายามผลักดันข้อตกลงดังกล่าว โดยว่าประเทศไทยจะได้รับประโยชน์ทางเศรษฐกิจคิดเป็นร้อยละ 0.12 ของจีดีพี หรือคิดเป็นมูลค่า 13,300 ล้านบาท และหากไม่เข้าร่วมจะเสียโอกาสและกระทบต่อจีดีพีที่หดตัวร้อยละ 0.25 คิดเป็นมูลค่า 26,600 ล้านบาท
อย่างไรก็ดี ฝ่ายกลุ่มศึกษาข้อตกลงเขตการค้าเสรีภาคประชาชน (เอฟทีเอวอช) คัดค้านโดยระบุว่า ราคาเมล็ดพันธุ์จะแพงขึ้นเพราะเกษตรกรต้องซื้อเมล็ดพันธุ์จากบริษัทที่ผูกขาด และการศึกษาของมูลนิธิชีววิถีชี้ว่า เมื่อต้องซื้อทุกรอบเพาะปลูกจะทำให้ราคาแพงขึ้น 6–12 เท่า นอกจากนี้องค์การนอกภาครัฐที่เกี่ยวข้องกับยายังระบุว่า ข้อตกลงฯ อาจส่งผลต่อการเข้าถึงยา การพัฒนาอุตสาหกรรมยาในประเทศ ตลอดจนการผูกโยงการขึ้นทะเบียนตำรับยากับระบบสิทธิบัตร (Patent linkage) ข้อผูกมัดในบทว่าด้วยการจัดซื้อจัดจ้างโดยรัฐและทรัพย์สินทางปัญญา 
ในเอกสารของกระทรวงพาณิชย์ ระบุว่าความตกลงมีเงื่อนไข 30 ข้อ ซึ่งไทยปฏิบัติไม่ได้ 15 ข้อซึ่งอาจทำให้ไทยเสียเปรียบทางการค้า เช่น การยกเลิกภาษีนำเข้ากว่าร้อยละ 99 ของสินค้าทั้งหมด ฉลากเครื่องดื่มแอลกอฮอล์ การคุ้มครองการลงทุน การห้ามให้สิทธิพิเศษจัดซื้อจัดจ้างโดยรัฐแก่ผู้ประกอบการไทยเหนือกว่าสมาชิก การให้เข้าร่วมเป็นภาคีอนุสัญญาระหว่างประเทศว่าด้วยการคุ้มครองพันธุ์พืชใหม่ (UPOV1991) เป็นต้น
นายานา (พิกมี)

"นายานา (พิกมี)" (เกาหลี: ; อาร์อาร์: "Naya na")  เป็นเพลงที่แสดงโดยผู้เข้าแข่งขันในรายการ "พรอดิวซ์ 101 (ฤดูกาล 2)" และเป็นเพลงประจำรายการ เปิดตัวแบบออนไลน์เมื่อวันที่ 9 มีนาคม พ.ศ. 2560 โดยซีเจ อีแอนด์เอ็ม พร้อมกับมิวสิกวิดีโอที่นำแสดงโดยอี แดฮวีที่ได้รับตำแหน่งเซนเตอร์ เพลงเวอร์ชันเปียโนได้เปิดตัวและเล่นในตอนสุดท้ายของฤดูกาล เพลงดังกล่าวได้รับการเผยแพร่อีกครั้งโดยวอนนาวัน กลุ่มที่ชนะของรายการพรอดิวซ์ 101 (ฤดูกาล 2) ในอัลบั้ม"1X1=1 (ทูบีวัน)"
เพลงนี้เป็นเพลงอิเล็กโทรป็อป (uptempo) และถูกสร้างโดยไรอัน จุน ถูกเลือกให้เป็นหนึ่งในเพลงเคป็อปที่ทรงอิทธิพลและน่าจดจำที่สุดแห่งปีโดยผู้เชี่ยวชาญในอุตสาหกรรมเพลงหลายคน
โยรูชิกะ

โยรูชิกะ  เป็นกลุ่มดนตรีร็อกญี่ปุ่นที่ก่อตั้งขึ้นในปี ค.ศ. 2010 สังกัดค่ายเพลงยูนิเวอร์แซลมิวสิกเจแปน (Universal Music Japan) สมาชิกประกอบด้วย นาบูนะ (N-buna) อดีตโปรดิวเซอร์ดนตรีโวคาลอยด์ และ Suis นักร้องหญิง ทั้งคู่ไม่เคยเปิดเผยใบหน้าต่อสาธารณะและจัดคอนเสิร์ตจำนวนไม่มาก นับมาจนถึงปัจจุบัน โยรูชิกะจัดคอนเสิร์ตเพียงสองครั้ง ครั้งแรกในเดือนกรกฎาคม ค.ศ. 2010 และอีกครั้งในเดือนสิงหาคม ค.ศ. 2019
ดนตรีของโยรูชิกะเป็นดนตรีที่รื่นเริง ซึ่งตรงข้ามกับเนื้อเพลงที่รุนแรงกว่า เนื้อเพลงมักเกี่ยวกับความรักและอารมณ์ของมนุษย์ และดึงมาจากงานวรรณกรรมของนักเขียนชาวญี่ปุ่น มาซูจิ อิบูเซะ (井伏鱒二) และนักเขียนชาวฝรั่งเศส ฌูล แวร์น ชื่อของวง "โยรูชิกะ" มาจากเนื้อเพลงในเพลงของวงเองชื่อเพลงว่า "คูโมะโทะยูเร"  ซึ่งร้องว่า "Yoru shika mō nemurezu ni" (夜しかもう眠れずに หมายถึง "ฉันนอนได้เฉพาะตอนกลางคืน") โลโก้ของวงออกแบบเป็นรูปดวงตา หรืออาจมองได้เป็นดวงจันทร์สองดวงที่หันหน้าเข้าหากัน และเข็มนาฬิกาที่แสดงเวลา 6 นาฬิกา
ยูฟ่าแชมเปียนส์ลีก นัดชิงชนะเลิศ 2008

ยูฟ่าแชมเปียนส์ลีก นัดชิงชนะเลิศ 2008 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2007–08 ซึ่งเป็นการพบกันระหว่างสโมสรฟุตบอลแมนเชสเตอร์ยูไนเต็ด และ สโมสรฟุตบอลเชลซี จากประเทศอังกฤษ แข่งขันในวันที่ 21 พฤษภาคม พ.ศ. 2551 (ค.ศ. 2008) ในเวลาท้องถิ่น 22:45 น. ที่สนามกีฬาลุจนีกี ในเมืองมอสโก ของประเทศรัสเซีย นี่เป็นครั้งที่สามเท่านั้นที่มีสองสโมสรที่มาจากประเทศเดียวกันลงแข่งขันในนัดชิงชนะเลิศ
หมายเหตุ.
<templatestyles src="Reflist/styles.css" />
กีฬาฟันดาบในโอลิมปิกฤดูร้อน 1988

การแข่งขันฟันดาบในโอลิมปิกฤดูร้อน 1988 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ กันยายน - ตุลาคม พ.ศ. 2531 จัดขึ้นที่สนาม ซึ่งการแข่งขันกีฬาฟันดาบครั้งนี้มีการแข่งขันทั้งหมด 8 รายการ คือ ประเภททีมชาย 6 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 317 คน จาก 42 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาฮอกกี้ในโอลิมปิกฤดูร้อน 1988

การแข่งขันฮอกกี้ในโอลิมปิกฤดูร้อน 1988 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 18 กันยายน - 1 ตุลาคม พ.ศ. 2531 จัดขึ้นที่สนาม Seongnam Stadium ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 20 ประเทศ
กีฬาฟุตบอลในโอลิมปิกฤดูร้อน 1988

การแข่งขันฟุตบอลในโอลิมปิกฤดูร้อน 1988 เป็นการแข่งขันกีฬาฟุตบอลในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 17 กันยายน - 1 ตุลาคม พ.ศ. 2531 จัดขึ้นที่สนาม ซึ่งการแข่งขันกีฬาฟุตบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 314 คน จาก 16 ประเทศ
สรุปเหรียญรางวัล.
ผู้ที่ได้รับเหรียญรางวัล.
หมายเหตุ: The players above the line played at least one game in this tournament, the players below the line were only squad members. Nevertheless the International Olympic Committee medal database credits them all as medalists.
=ผลการแข่งขัน=
ยูฟ่าแชมเปียนส์ลีก ฤดูกาล 2007–08

ยูฟ่าแชมเปียนส์ลีก ฤดูกาล 2007–08  เป็นการแข่งขันฟุตบอลสโมสรยุโรปครั้งที่ 53 จัดขึ้นโดยยูฟ่า และเป็นครั้งที่ 16 นับตั้งแต่เปลี่ยนชื่อการแข่งขันจากยูโรเปียนแชมเปียนคลับคัพเป็นยูฟ่าแชมเปียนส์ลีก
การคัดเลือกสโมสร.
76 สโมสรที่ได้เข้าร่วมในการแข่งขันยูฟ่าแชมเปียนส์ลีก ฤดูกาล 2007/08 จาก 52 ชาติสมาชิกยูฟ่า (ยกเว้นลิกเตนสไตน์ ซึ่งไม่ได้จัดการแข่งขันลีก) โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้
การจัดอันดับตามสมาคมฟุตบอล.
การแข่งขันยูฟ่าแชมเปียนส์ลีก ฤดูกาล 2007–08 จัดตามการจัดอันดับค่าสัมประสิทธิ์ยูฟ่า ในปี พ.ศ. 2559 (ค.ศ. 2006) ซึ่งคำนวณจากการแข่งขันตั้งแต่ฤดูกาล 2001–02 ถึง 2005–06.
วันแข่งขันในแต่ละรอบ.
การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง ประเทศสวิตเซอร์แลนด์.
รอบคัดเลือก.
รอบคัดเลือกรอบแรก.
การจับสลากได้จัดขึ้นเมื่อวันศุกร์ที่ 29 มิถุนายน ค.ศ. 2007 ในเมือง นียง, ประเทศสวิตเซอร์แลนด์. การจับสลากดำเนินการโดยเลขานุการทั่วไปของยูฟ่า เดวิด เทย์เลอร์ และ มิเชเล เซนเตนาโร, หัวหน้าฝ่ายจัดการแข่งขันสโมสรของยูฟ่า. แต่ละนัดในเลกแรกได้จัดขึ้นในวันที่ 17 กรกฎาคม และ 18 กรกฎาคม, ในขณะที่เลกที่สองได้ลงเล่นในวันที่ 24 กรกฎาคม และ 25 กรกฎาคม ค.ศ. 2007.
รอบคัดเลือกรอบสอง.
การจับสลากได้จัดขึ้นเมื่อวันศุกร์ที่ 29 มิถุนายน ค.ศ. 2007 ในเมือง นียง, ประเทศสวิตเซอร์แลนด์. การจับสลากดำเนินการโดยเลขานุการทั่วไปของยูฟ่า เดวิด เทย์เลอร์ และ มิเชเล เซนเตนาโร, หัวหน้าฝ่ายจัดการแข่งขันสโมสรของยูฟ่า. แต่ละนัดในเลกแรกได้จัดขึ้นในวันที่ 31 กรกฎาคม และ 1 สิงหาคม, ในขณะที่เลกที่สองได้ลงเล่นในวันที่ 7 สิงหาคม และ 8 สิงหาคม ค.ศ. 2007.
รอบคัดเลือกรอบสาม.
การจับสลากได้จัดขึ้นเมื่อวันศุกร์ที่ 3 สิงหาคม ค.ศ. 2007 ในเมือง นียง, ประเทศสวิตเซอร์แลนด์. การจับสลากดำเนินการโดยเลขานุการทั่วไปของยูฟ่า เดวิด เทย์เลอร์ และ จอร์จิโอ มาร์เค็ตติ, ผู้อำนวยการฝ่ายฟุตบอลอาชีพของยูฟ่า. แต่ละนัดในเลกแรกได้จัดขึ้นในวันที่ 14 สิงหาคม และ 15 สิงหาคม, ในขณะที่เลกที่สองได้ลงเล่นในวันที่ 28 สิงหาคม และ 29 สิงหาคม ค.ศ. 2007. ทีมที่ชนะเลิศในรอบนี้จะได้สิทธิ์เข้ารอบแบ่งกลุ่ม, ในขณะที่สโมสรที่แพ้จะได้เข้าสู่รอบแรกของ ยูฟ่าคัพ. เนื่องมาจากการเสียชีวิตของ อันโตนิโอ ปูเอร์ตา, เลกที่สองของเกม เซบิยา ในนัดที่พบกับ อาเอกเอเธนส์ ได้เลื่อนการแข่งขันออกไปจนถึงวันที่ 3 กันยายน.
รอบแบ่งกลุ่ม.
การจับสลากได้จัดขึ้นเมื่อวันพฤหัสบดีที่ 30 สิงหาคม ค.ศ. 2007 ที่ กริมัลดี ฟอรัม ใน ราชรัฐโมนาโก. การจับสลากเป็นเจ้าภาพโดย เปโดร ปินโต และดำเนินการโดยเลขานุการทั่วไปของยูฟ่า เดวิด เทย์เลอร์ และ มิเชเล เซนเตนาโร, หัวหน้าฝ่ายจัดการแข่งขันสโมสรของยูฟ่า. แต่ละนัดจะลงเล่นระหว่างวันที่ 18 กันยายน และ 12 ธันวาคม ค.ศ. 2007.
รอบแพ้คัดออก.
สายการแข่งขัน.
<onlyinclude>#เปลี่ยนทาง </onlyinclude>
รอบแพ้คัดออกรอบแรก.
แต่ละนัดในนัดแรกจะลงเล่นในวันที่ 19 กุมภาพันธ์ และ 20 กุมภาพันธ์, ในขณะที่นัดที่สองจะลงเล่นในวันที่ 4 มีนาคม และ 5 มีนาคม ค.ศ. 2008. เนื่องมาจาก สนามกีฬาใช้พร้อมกัน กับ มิลาน, เลกที่สองของเกม อินแตร์นาซีโอนาเล ในนัดที่พบกับ ลิเวอร์พูล ได้จัดขึ้นเมื่อวันที่ 11 มีนาคม.
รอบก่อนรองชนะเลิศ.
นัดแรกจะลงเล่นในวันที่ 1 เมษายน และ 2 เมษายน, ในขณะที่นัดที่สองจะลงเล่นในวันที่ 8 เมษายน และ 9 เมษายน ค.ศ. 2008
รอบรองชนะเลิศ.
นัดแรกจะลงเล่นในวันที่ 22 เมษายน และ 23 เมษายน, ในขณะที่นัดที่สองจะลงเล่นในวันที่ 29 เมษายน และ 30 เมษายน ค.ศ. 2008
สถิติ.
สถิติรวมตั้งแต่รอบคัดเลือก.
กีฬายิงปืนในโอลิมปิกฤดูร้อน 1988

การแข่งขันยิงปืนในโอลิมปิกฤดูร้อน 1988 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ กันยายน - ตุลาคม พ.ศ. 2531 จัดขึ้นที่สนาม ซึ่งการแข่งขันกีฬายิงปืนครั้งนี้มีการแข่งขันทั้งหมด 13 รายการ คือ ประเภททีมชาย 7 รายการ และประเภททีมหญิง 4 รายการ และประเภทผสม 2 รายการ โดยมีนักกีฬาเข้าร่วมแข่งขัน 396 คน จาก 66 ประเทศ
กีฬาเทนนิสในโอลิมปิกฤดูร้อน 1988

การแข่งขันเทนนิสในโอลิมปิกฤดูร้อน 1988 เป็นการแข่งขันกีฬาเทนนิสในกีฬาโอลิมปิกฤดูร้อนครั้งที่ 24 ที่กรุงโซล ประเทศเกาหลีใต้ ระหว่างวันที่ 20 กันยายน - 1 ตุลาคม พ.ศ. 2531 จัดขึ้นที่สนาม Seoul Olympic Park Tennis Center ซึ่งการแข่งขันกีฬาเทนนิสครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก ประเทศ
คาลัส (อาหาร)

คาลัส เป็นอาหารที่มีส่วนประกอบหลักคือข้าวสุก ยีสต์ น้ำตาล ไข่ และแป้ง ผสมเข้าด้วยกัน ปั้นเป็นก้อน แล้วนำไปทอดในน้ำมันท่วม (deep-fried) เป็นอาหารเช้าแบบดั้งเดิม เสิร์ฟพร้อมกับกาแฟหรือกาเฟโอแล และได้รับการกล่าวถึงในตำราอาหารครีโอลส่วนใหญ่ คาลัสยังมีชื่อเรียกอีกว่า ข้าวชุบแป้งทอดแบบครีโอลหรือโดนัทข้าว
โพเทโตสกินส์

โพเทโตสกินส์ เป็นอาหารว่างหรืออาหารเรียกน้ำย่อยที่ทำมาจากมันฝรั่งไม่ปอกเปลือก หั่นครึ่ง คว้านเนื้อออก โรยหน้าด้วยเบคอน เชดดาร์ชีส และต้นหอมซอย มักพบอาหารชนิดนี้ในรายการอาหารของร้านอาหารระดับราคาปานกลางในบรรยากาศเป็นกันเอง (casual dining) เช่น ที.จี.ไอ. ไฟรเดส์ ซึ่งเป็นที่รู้จักกันดีในการขายอาหารชนิดนี้ นอกจากจะกินในร้านอาหารโดยทั่วไปแล้ว อาหารว่างเหล่านี้ยังสามารถทำกินเองที่บ้านได้
แฮฟสโมก

แฮฟสโมก เป็น "อาหารไส้กรอกท้องถิ่น" ที่พบในกรุงวอชิงตัน ดี.ซี. และภูมิภาคโดยรอบ มีความคล้ายคลึงกับฮอตดอก แต่โดยปกติจะมีขนาดใหญ่กว่า รสเผ็ดกว่า และใช้เนื้อบดหยาบกว่า ไส้กรอกนี้มักมีส่วนผสมเป็นเนื้อหมูกับเนื้อวัวอย่างละครึ่ง ปรุงด้วยการรมควัน และเสิร์ฟพร้อมด้วยสมุนไพร หัวหอม และซอสพริก
หมูตงพัว

หมูตงพัว บ้างก็เรียก หมูตงพอ หรือ หมูตงปอ ภาษาจีนเรียก ตงพัวโร่ว  เป็นอาหารประจำเมืองหางโจว ทำโดยทอดหมูสามชั้นด้วยกระทะแล้วนำหมูนั้นมาตุ๋น เนื้อหมูดังกล่าวจะหั่นเป็นชิ้นหนา ปรกติมักเป็นสี่เหลี่ยมหนาสองนิ้ว และมักประกอบด้วยส่วนไขมันกับส่วนเนื้อไม่ติดมันอย่างละเท่า ๆ กัน หนังหมูก็ปล่อยให้อยู่บนชิ้นนั้น ความรู้สึกที่อยู่ในปาก คือ มัน แต่ไม่เลี่ยน และยังมีกลิ่นหอมของเหล้าจีน อาหารนี้ตั้งชื่อตามซู ตงพัว (苏東坡) กวีและนักกินอาหารสมัยราชวงศ์ซ่ง
จุด 45×90

จุด 45×90 เป็นพิกัดบนโลกที่เป็นครึ่งทางระหว่างขั้วโลก เส้นศูนย์สูตร เส้นเมริเดียนแรก และเส้นเมริเดียนที่ 180 องศา
45° เหนือ 90° ตะวันตก.
จุด เป็นจุดที่มีชื่อเสียงและมีผู้เข้าเยี่ยมชมมากที่สุด ตั้งอยู่บนพื้นที่สูงกว่าระดับน้ำทะเล ในเมือง รัฐวิสคอนซิน ใกล้กับเมือง ซึ่งเป็นพื้นที่ที่ไม่มีผู้ปกครองจากรัฐ เดิมมีการวางหมุดตั้งไว้ที่หนึ่งโดยทางคณะกรรมการอุทยานของ จากในนั้นปี มีการถอนหมุดออกจากที่เดิมและนำไปตั้งบนพื้นที่ที่ถูกต้อง และเปิดให้เข้าชมได้อีกครั้งในวันที่ 12 กันยายน 
จุดดังกล่าวได้กลายเป็นที่รู้จักจากทาเวิร์นของจอห์น เรย์มอนด์ เจสิซกี ซึ่งตั้งในเมือง Poniatowski ที่เขามีส่วนร่วมในการจัดตั้งจากการค้นพบจุดดังกล่าว โดยพวกเขาไปขายเสื้อยืด 45×90 และลงทะเบียนผู้เยี่ยมชมเป็นสมาชิกของชมรม 45×90 ของเขาอีกด้วย นับตั้งแต่ปี สำนักการประชุมและเยี่ยมชมวิสคอนซินวอซอ/เซนทรัลได้ขอยืมหนังสือลงทะเบียนสมาชิกชมรม 45×90 จากทายาทของจอห์น ทั้งนี้หากได้เข้าเป็นสมาชิกของชมรมดังกล่าว ทางสำนักฯ จะมอบเหรียญทีระลึกให้แก่สมาชิกใหม่
45° เหนือ 90° ตะวันออก.
อีกจุดหนึ่งของจุด 45×90 ตั้งอยู่บนพิกัด เหนือระดับน้ำทะเล โดยจุดนี้ตั้งอยู่บนพื้นที่ที่ถูกละทิ้งในเขตปกครองตนเองซินเจียงอุยกูร์ของจีน ใกล้กับเขตแดนมองโกเลีย โดยห่างจากอุรุมชีประมาณ ไปทางทิศตะวันอกเฉียงเหนือโดยการดำเนินการของรัฐ จุดนี้อยู่บนเขตแดนของมณฑลและ เกร็ก ไมเคิลส์ ชาวอเมริกัน และรูรองเจา พนักงานขับรถแท็กซี่จากเมืองที่ใกล้กันกับชีไท ได้เดินทางไปถึงจุดดังกล่าวโดยตัวเองเป็นระยะทาง 110 กิโลเมตรไปทางทิศตะวันออกเฉียงเหนือในวันที่ 13 เมษายน และบันทึกการเดินทางครั้งนี้ใน โดยการเดินทางครั้งนี้เขาไปค้นพบจุดดังกล่าวโดยที่ไม่มีหมุดหมายหรือสัญลักษณ์กายภาพใด ๆ แสดงให้เห็นเลย
45° ใต้ 90° ตะวันออก.
จุดนี้ตั้งอยู่ในมหาสมุทรอินเดียตอนใต้ พิกัด อยู่ลึกลงไปจากระดับน้ำทะเล ห่างจากซึ่งไม่มีสิ่งมีชีวิตอาศัยอยู่ ไปทางทิศตะวันตกเฉียงเหนือ ห่างจากบนเกาะเฮิร์ด ไปทางทิศตะวันตกเฉียงใต้ ห่างจากปอโรฟร็องแซใน ไปทางทิศตะวันตกเฉียงใต้ ห่างจากทวีปแอนตาร์กติกา ไปทางทิศใต้ ห่างจากแผ่นดิน รัฐเวสเทิร์นออสเตรเลียซึ่งเป็นเขตที่ผู้คนอาศัยอยู่ที่ใกล้ที่สุด ไปทางทิศตะวันออกเฉียงเหนือ ห่างจากเกาะเรอูเนียง ไปทางทิศตะวันตกเฉียงเหนือ ห่างจากทางตอนตะวันออกเฉียงใต้ของ ประเทศโมแซมบิก และห่างจากทางตะวันออกเฉียงใต้ของ 
แอฟริกาใต้ 
ในเดือนมีนาคม มีการค้นหาเครื่องบินมาเลเซียแอร์ไลน์ เที่ยวบินที่ 370ที่สูญหายไปในบริเวณมหาสมุทรอินเดียตอนใต้หลังจากมีการพบเจอภาพสิ่งคล้ายซากเครื่องบินโดยดาวเทียมที่บริเวณจุดกึ่งกลางของพิกัด 45° ใต้ 90° ตะวันออก
45° ใต้ 90° ตะวันตก.
เป็นจุดที่ตั้งทางตอนใต้ของมหาสมุทรแปซิฟิก ห่างจากทางตอนตะวันตกเฉียงใต้ของเมือง ของชิลี และอยู่เหนือทวีปแอนตาร์กติกา พื้นผิวของพิกัด ตั้งอยู่ลึกใต้ระดับน้ำทะเล
หมาผัวโต้วฟู

หมาผัวโต้วฟู  เป็นอาหารจีนยอดนิยมชนิดหนึ่งจากมณฑลเสฉวน ประกอบด้วยเต้าหู้ปรุงในน้ำซอสพริกหมาล่า มีความมันและสีแดงเข้มจากส่วนผสมของโต้วป้าน (เครื่องปรุงที่ทำจากถั่วปากอ้าหมักดองกับพริก) เต้าซี่ (ถั่วดำหมักดอง) รสเผ็ดชาของพริกและพริกไทยเสฉวน พร้อมกับเนื้อสับซึ่งตามธรรมเนียมเดิมจะใช้เนื้อวัว อาจเปลี่ยนแปลงหรือเพิ่มเติมส่วนผสมโดยใช้แห้วจีน หัวหอม ผักอื่น ๆ และเห็ดหูหนูเป็นต้น บันทึกฉบับหนึ่งแสดงให้เห็นว่าอาหารชนิดนี้มีมานานอย่างน้อยตั้งแต่ ค.ศ. 1254 ในย่านชานเมืองของเฉิงตูซึ่งเป็นเมืองหลวงของมณฑลเสฉวน
ศัพทมูลวิทยา.
"หมา" ย่อมาจาก หมาจึ ("麻子"; "mázi") ซึ่งแปลว่า หลุมสิว และ "ผัว" เป็นพยางค์แรกของ (婆婆; "pópo") แปลว่า หญิงชราหรือยาย ดังนั้น หมาผัว ("麻"婆) คือ หญิงชราที่มีใบหน้าเป็นสิว (หน้าปรุ) ซึ่งแปลได้ว่า "เต้าหู้ยี้ของยาย"
ตาม"ตำราอาหารเสฉวนของนางเจียง" "ยูจีน อู๋ บรรณารักษ์แห่งห้องสมุดฮาร์วาร์ด-ย่านจิง ผู้เติบโตขึ้นมาในเฉิงตู อ้างว่าเมื่อเป็นเด็กนักเรียน เขาเคยกิน "เต้าหู้ยายหน้าปรุ" หรือ หมาผัวโต้วฟู ที่ร้านอาหารที่ดำเนินการโดย หญิงชราที่มีใบหน้าเป็นสิวต้นตำรับเอง เป็นอาหารตามสั่งและระบุขนาดของจานได้ ซึ่งปรุงในห้องครัวที่เปิดโล่งในห้องอาหาร มีความสด หอม เผ็ดร้อน และเผ็ดชา"
หมาผัวโต้วฟูได้รับนำเข้าไปในประเทศญี่ปุ่น และเป็นที่นิยมโดยเชฟ เฉิน เจี้ยนหมิน (陈建民; Chen Kenmin) ลูกครึ่งชาวจีน-ญี่ปุ่น และโดยเฉิน เจี้ยนอี้ (陳建一; Chen Kenichi) ลูกชายของเขา ผู้ทำให้อาหารจานนี้เป็นที่นิยมมากขึ้นเนื่องจากเป็นหนึ่งในเมนูที่เขาทำประจำในรายการโทรทัศน์"ยุทธการกระทะเหล็ก"
ในประเทศไทยบางครั้งอาจเรียก "เต้าหู้ผัดพริกเสฉวน"
ลักษณะเฉพาะ.
หมาผัวโต้วฟูแท้ ๆ มีรสเผ็ดมากด้วยการผสมทั้งความเผ็ดแบบ "รสเผ็ดร้อน" จากพริก และ"รสหมาล่า" (ความเผ็ดชาที่ลิ้นและปาก) จากพริกไทยเสฉวน (ฮวาเจียว) ที่เป็นลักษณะเฉพาะของอาหารจีนเสฉวน ซึ่งให้ความรู้สึกของอาหารแต่ละจานด้วยความคิดหลักอธิบายโดยพ่อครัวด้วยการใช้คำคุณศัพท์ภาษาจีน 7 คำ คือ "หมา" (麻; má) (ชา), "ล่า" (辣; là) (เผ็ด), "ทั่ง" (烫: tàng) (ร้อน), "เซียน" (鲜; xiān) (สด), "เนิ่น" (嫩; nèn) (นุ่ม) , "เซียง" (香; xiang) (หอม) และ "ชู่" (酥: sū) (ขุย) ในปัจจุบันนอกประเทศจีนสามารถหาหมาผัวโต้วฟูได้ไม่ยาก แต่ในรูปแบบและรสชาติที่แท้มักหาได้เฉพาะในร้านอาหารจีนเสฉวนที่ไม่ดัดแปลงอาหารเท่านั้น
รูปแบบอื่น.
หมาผัวโต้วฟูยังสามารถพบได้ในร้านอาหารในมณฑลอื่น ๆ ของจีน เช่นเดียวกับในญี่ปุ่นและเกาหลีที่มีการปรับรสชาติให้เข้ากับรสนิยมท้องถิ่น หรือรสทางตะวันตก ซึ่งมักจะมีการเปลี่ยนแปลงอย่างมาก โดยลดความเผ็ดลง เกิดขึ้นโดยเฉพาะในร้านอาหารจีนที่ไม่เชี่ยวชาญในอาหารเสฉวน ในอาหารจีนแบบอเมริกันบางครั้งทำโดยไม่มีเนื้อสัตว์เพื่อดึงดูดผู้ทานมังสวิรัติ โดยใช้เห็ดหอม เห็ดที่กินได้ชนิดอื่น หรือโปรตีนทดแทนเนื้อสัตว์จากพืช
แจ็ก วอล์กเกอร์

แจ็ก วอล์กเกอร์ (19 พฤษภาคม ค.ศ. 1929 – 17 สิงหาคม ค.ศ. 2000) เป็นนักอุตสาหกรรมและนักธุรกิจผู้มีรายได้จากการทำธุรกิจในอุตสาหกรรมเหล็กกว่า 600 ล้านปอนด์ เขากลายเป็นเจ้าของและผู้อุปถัมภ์สโมสรฟุตบอลแบล็กเบิร์นโรเวอส์ซึ่งสามารถคว้าแชมป์พรีเมียร์ลีกสมัยแรกและสมัยเดียวของสโมสรภายใต้การนำของเขา
ธุรกิจ.
วอล์กเกอร์สตีล.
วอล์กเกอร์เป็นลูกคนสุดท้องในจำนวน 3 คน เกิดที่เมืองแบล็กเบิร์นและออกจากโรงเรียนเมื่ออายุ 13 ปี วอล์กเกอร์ทำงานเป็นช่างโลหะแผ่นและเป็นทหารเกณฑ์ใน Royal Electrical and Mechanical Engineers
มาร์ทีน ฮินเทอเร็กเกอร์

มาร์ทีน ฮินเทอเร็กเกอร์ (เกิดวันที่ 7 กันยายน ค.ศ. 1992) เป็นนักฟุตบอลชาวออสเตรียผู้เล่นในตำแหน่งเซ็นเตอร์แบ็กให้กับไอน์ทรัคท์ฟรังค์ฟวร์ทในบุนเดิสลีกา
สโมสรอาชีพ.
ในวันที่ 31 สิงหาคม ค.ศ. 2016 ฮินเทอเร็กเกอร์ย้ายไปร่วมเอาคส์บวร์คด้วยสัญญาสองปี ต่อมาในเดือนมกราคม ค.ศ. 2019, เขาถูกปล่อยยืมตัวให้กับไอน์ทรัคท์ฟรังค์ฟวร์ท ซึ่งต่อมาในเดือนกรกฎาคม ค.ศ. 2019 เขาได้ย้ายไปฟรังค์ฟวร์ทอย่างเป็นทางการ
ทีมชาติ.
หลังจากที่ลงเล่นให้กับทีมชาติเยาวชนหลายรุ่นอายุ ฮินเทอเร็กเกอร์ได้ลงเล่นให้กับทีมชาติออสเตรียชุดใหญ่เป็นครั้งแรกในนัดกระชับมิตรที่เอาชนะสหรัฐ 1–0 เมื่อวันที่ 19 พฤศจิกายน ค.ศ. 2013
เกียรติประวัติ.
เร็ดบุลซัลทซ์บวร์ค
โฟลรีอาน เวียทซ์

โฟลรีอาน ริชชาร์ท เวียทซ์ (เกิด 3 พฤษภาคม ค.ศ. 2003) เป็นนักฟุตบอลอาชีพชาวเยอรมัน ปัจจุบันเล่นในตำแหน่งกองกลางตัวรุกให้แก่ลิเวอร์พูล และทีมชาติเยอรมันเขาได้รับการยกย่องว่าเป็นหนึ่งในกองกลางตัวรุกที่ดีที่สุดในโลก
ระดับสโมสร.
ช่วงต้นอาชีพ.
เวียทซ์ได้รับการยกย่องว่าเป็นผู้เล่นที่มีพรสวรรค์อย่างมากในวงการฟุตบอลเยอรมัน เขาเข้าร่วมทีมเยาวชนของแอร์สเทอ เอ็ฟเซ เคิลน์ ในปี ค.ศ. 2010 และอยู่กับทีมจนกระทั่งเซ็นสัญญากับไบเออร์เลเวอร์คูเซิน ในเดือนมกราคม ค.ศ. 2020 การย้ายทีมของเขาไปเลเวอร์คูเซินนั้นก่อให้เกิดข้อโต้แย้ง เนื่องจากเคิลน์รู้สึกว่าเลเวอร์คูเซินละเมิดข้อตกลงสุภาพบุรุษระหว่างสองสโมสรในการเซ็นสัญญากับเวียทซ์
เกียรติประวัติ.
ไบเออร์ 04 เลเวอร์คูเซิน
เยอรมนี อายุไม่เกิน 21 ปี
รายบุคคล
เจิร์จ การิช

เจิร์จ การิช (เกิดวันที่ 8 มีนาคม ค.ศ. 1984) เป็นอดีตนักฟุตบอลชาวออสเตรียซึ่งเกิดในประเทศฮังการี เขาเคยเล่นในตำแหน่งกองหลัง
อาชีพฟุตบอล.
การิชเกิดที่โซมบ็อตแฮย์ในประเทศฮังการี ซึ่งเขามีเชื้อสายโครเอเชียด้วย ต่อมาเขาได้ย้ายไปเวียนนาในวัย 14 ปี และได้เริ่มเล่นฟุตบอลกับราพีทวีนใน ค.ศ. 2002 ต่อมาในฤดูกาล 2004–05 เขาเป็นตัวหลักของทีมชุดใหญ่ที่ช่วยให้สโมสรคว้าแชมป์ออสเตรียนบุนเดิสลีกา ในช่วงเวลาเดียวกันนี้เอง เขาได้รับการแต่งตั้งให้เป็นกัปตันทีมชาติรุ่นอายุไม่เกิน 21 ปี
การิชได้ลงเล่นให้กับราพีทวีนทั้งหมด 81 นัด ยิงได้ 1 ประตู เขาถูกซื้อตัวไปโดยนาโปลีในอิตาลีด้วยค่าตัวห้าแสนยูโร เขาลงเล่นให้กับสโมสรนัดแรกในนัดที่พบกับตรีสตีนาเมื่อวันที่ 23 กันยายน ค.ศ. 2006 หลังจากนั้นไม่นาน วันที่ 6 ตุลาคม ค.ศ. 2006 เขาถูกเรียกติดทีมชาติออสเตรีย และได้ลงเล่นระดับทีมชาติครั้งแรกในนัดที่พบกับลีชเทินชไตน์ โดยเขาทำประตูได้ในนัดนั้น ต่อมาเขามีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2008 และได้ลงเล่นเป็นตัวจริงในรอบแบ่งกลุ่มนัดที่สามที่พบกับเยอรมนี
อาตาลันตาซื้อตัวการิชในช่วงต้นเดือนกรกฎาคม ค.ศ. 2008 ด้วยค่าตัว 1.5 ล้านยูโรในฐานะเจ้าของร่วมกับนาโปลี ต่อมาในวันที่ 26 มิถุนายน ค.ศ. 2009 อาตาลันตาได้ซื้อตัวเขาเพื่อเป็นเจ้าของแบบเบ็ดเสร็จด้วยค่าตัว 1 ล้านยูโร
หลังจากที่อาตาลันตาตกชั้นจากเซเรียอา การิชถูกขายให้กับโบโลญญาเมื่อวันที่ 9 สิงหาคม ค.ศ. 2010 ด้วยค่าตัว 3 ล้านยูโร แต่ใน ค.ศ. 2011 เขาได้รับบาดเจ็บหนักจนแทบไม่ได้ลงเล่นให้กับโบโลญญาเลย
ในวันที่ 14 สิงหาคม ค.ศ. 2015 การิชย้ายไปดาร์มสตัดต์ 98 ที่เพิ่งเลื่อนชั้นสู่บุนเดิสลีกา ด้วยสัญญาสองปี แต่เขาออกจากสโมสรเมื่อวันที่ 30 สิงหาคม ค.ศ. 2016
เกียรติประวัติ.
ราพีทวีน
ไตปิง

ไตปิง (ออกเสียง: /taipeŋ/; อักษรยาวี: تاءيڤيڠ; , การออกเสียงภาษาจีน: /tʰaɪ̯⁵¹piŋ/; ฮกเกี้ยน:Thài-pêng) เป็นเมืองที่ตั้งในอำเภอลารุต, มาตัง และเซอลามา, รัฐเประ, ประเทศมาเลเซีย โดยอยู่ทางตะวันตกเฉียงเหนือของอีโปะฮ์ เมืองหลวงของรัฐเประไปประมาณ และทางตะวันออกเฉียงใต้ของจอร์จทาวน์, รัฐปีนัง ไป ซึ่งมีประชากร 245,182 คน (ณ ค.ศ. 2013) เป็นเมืองที่ใหญ่เป็นอันดับที่สองของรัฐรองจากอีโปะฮ์ เมืองหลวงรัฐ
ไตปิงรับบทเป็นเมืองหลวงรัฐแทนกัวลากังซาร์ตั้งแต่ปีค.ศ. 1876 ถึง 1937 แต่ถูกเปลื่ยนไปเป็นของอีโปะฮ์แทน โดยตัวเมืองถือกันว่าเป็นเมืองที่ชุ่มชื้นที่สุดในคาบสมุทรมลายู โดยปริมาณน้ำฝนเฉลี่ยต่อปีอยู่ประมาณ 4,000 มิลลิเมตรในไตปิง ในขณะที่บริเวณอื่นของคาบสมุทรโดยเฉลี่ยอยู่ที่ 2,000 – 2,500 มิลลิเมตร
ไตปิงได้อยู่ใน 3 อันดับแรกของเมืองที่น่าอาศัยที่สุดในโลก
พระบาทสมเด็จพระมงกุฎเกล้าเจ้าอยู่หัวทรงระบุว่า ไตปิง หรือที่ทรงเขียนว่า ไท้เผ็ง เป็นชื่อในภาษาจีน มีความหมายว่า "ความสงบอันไม่มีวารสิ้นสุด"
รัฐบาล.
สภาเทศบาลไตปิงเป็นสภาเทศบาลที่ควบคุมเขตเมือง โดยถูกก่อตั้งหลังจากตัวเมืองในปีค.ศ. 1930 ซึ่งกินพื้นที่ไป 186.46 ตารางกิโลเมตร 
การขนส่ง.
รถไฟ.
สถานีรถไฟไตปิงเป็นสถานีแรกที่ดำเนินการในประเทศมาเลเซีย โดยบริการไปที่ถ้ำดีบุก เพื่อขนส่งแร่ไปที่พอร์ตเวลด์ (ปัจจุบันคือกัวลาเซอเปอตัง) และคนงานเหมืองไปที่พักคนงาน ในช่วงคริสตทศวรรษที่ 1930 มีการสร้างทางรถไฟเชื่อมเมืองอื่น ๆ ได้แก่ อีโปะฮ์, กัวลาลัมเปอร์ และสิงคโปร์ เส้นทางไตปิง-พอร์ตเวลด์ถูกปิดตัวลงโดยเกอเรตาปีตานะฮ์เมอลายูในคริสตทศวรรษที่ 1980
ตัวสถานีบริการแค่รถไฟระหว่างเมืองของเคทีเอ็ม โดยไปทางเดียวที่สถานีรถไฟเซ็นทรัลกัวลาลัมเปอร์ ซึ่งใช้เวลาไป 6 ชั่วโมง อย่างไรก็ตาม ตั้งแต่วันที่ 1 กรกฎาคม ค.ศ. 2015 ตัวสถานีมีบริการของเคทีเอ็ม อีทีเอส ซึ่งลดเวลาเดินทางไปประมาณ 3 ชั่วโมง ที่มากไปกว่านั้น ตัวเมืองเป็นที่พักของบริการขนส่งมวลชนอีทีเอสระหว่างอีโปะฮ์กับปาดังเบซาร์
เครื่องปั้นดินเผายุคโจมง

เครื่องปั้นดินเผายุคโจมง  หรือ โจมงโดกิ  เป็นรูปแบบหนึ่งของเครื่องปั้นดินเผาที่เป็นเครื่องเคลือบโบราณ ซึ่งสร้างขึ้นระหว่างยุคโจมงในญี่ปุ่น คำว่า “โจมง” ("Jōmon"; 縄文) นั้นแปลว่า "ลายเป็นเชือก" (rope-patterned) ในภาษาญี่ปุ่นอันสื่อถึงลวดลายที่ใช้เชือกกดลงไปบนดินเหนียว ภาชนะดินเผาโบราณนี้ได้รับการยอมรับทั่วไปว่าเป็นเครื่องปั้นดินเผาที่เก่าแก่ที่สุดในญี่ปุ่นและเป็นหนึ่งในชิ้นที่เก่าแก่ที่สุดในโลก
การขุดค้น.
พื้นที่ขุดค้นโอได ยามาโมโตะ ที่หนึ่ง (Odai Yamamoto I site) ในจังหวัดอาโอโมริ ในปัจจุบันมีเครื่องปั้นดินเผาที่เก่าแก่ที่สุดในประเทศญี่ปุ่น การขุดค้นในปี 1998 ได้พบเศษเครื่องเคลือบ 46 ชิ้น ซึ่งมีอายุราว 14,500 ก่อนคริสต์กาล (หรือ 16,500 ก่อนกาลปัจจุบัน); จึงทำให้โบราณวัตถุเหล่านี้เป็นหนึ่งในเครื่องปั้นดินเผาที่เก่าแก่ที่สุดที่เคยขุดพบ ลักษณะนั้นเรียบง่าย ไม่มีการตกแต่ง
เครื่องปั้นดินเผาลายนูนแนวนอน ('Linear-relief') นั้นพบที่ถ้ำหมายเลขสาม ฟูกูอิ (Fukui Cave Layer III) อายุราย 13,850–12,250 ก่อนคริสต์กาล แหล่งขุดค้นนี้ตั้งอยู่ที่จังหวัดนางาซากิ, เกาะคิวชู ทั้งแบบลายนูนแนวนอน (linear-relief) และลายกดตะปู ('nail-impressed') มีการค้นพบที่เนินฝังศพเปลือกหอยโตริฮามะ (Torihama shell mound) ในจังหวัดฟูกูอิ อายุราว 12000-11000 ก่อนคริสต์กาล นอกจากนี้ยังพบซากเครื่องปั้นดินเผาบางส่วนในถ้ำบนชายฝั่งตะวันตกเฉียงเหนือของเกาะคิวชู อายุราว 12,700 ก่อคริสต์กาลเมื่อตรวจด้วยวิธีทางกัมมันตภาพรังสี
อย่างไรก็ตามเชื่อกันว่ามีเครื่องปั้นดินเผาโจมงอีกมากที่น่าจะสร้างขึ้นก่อนช่วงเวลาเหล่านี้ แต่ด้วยความกำกวมและแหล่งข้อมูลต่าง ๆ ล้วนอ้างอายุของโบราณวัตถุโดยใช้เทคนิกการประเมินอายุที่ต่างกัน จึงทำให้ยากที่จะระบุได้ชัดเจนว่าเครื่องปั้นดินเผาโจมงนั้นมีอายุเก่าแก่ที่สุดคือเมื่อไร
ยูลีอาน เบาม์การ์ทลิงเงอร์

ยูลีอาน เบาม์การ์ทลิงเงอร์ (เกิดวันที่ 2 มกราคม ค.ศ. 1988) เป็นอดีตนักฟุตบอลชาวออสเตรีย 
เบาม์การ์ทลิงเงอร์เติบโตในเมืองการค้าอย่างมัทเซ และได้เข้าร่วมทีมเยาวชนของสโมสรท้องถิ่นอย่างอูเอ็สเซ มัทเซ ในวัย 5 ขวบ ต่อมาใน ค.ศ. 2001 เขาออกจากออสเตรียเพื่อไปเข้าร่วมทีมเยาวชนของ 1860 มึนเชิน และได้เลื่อนขึ้นมาเล่นให้กับทีมชุดใหญ่ของมึนเชินใน ค.ศ. 2007 หลังจากที่ได้ลงเล่นเพียง 13 นัดในฤดูกาล 2007–08 และ 2008–09 ซึ่งส่วนมากเขาจะลงเล่นเป็นตัวสำรอง เขายอมรับข้อเสนอจากเอาส์ทรีอาวีนเพื่อกลับไปเลื่อนที่ประเทศบ้านเกิดในรอบแปดปี
ณ เวียนนา เบาม์การ์ทลิงเงอร์มีช่วงเวลาสองปีที่ประสบความสำเร็จ เขากลายเป็นตัวหลักของสโมสรเช่นเดียวกันกับทีมชาติออสเตรีย สิ่งนี้ทำให้ไมนทซ์ 05 ในบุนเดิสลีกา สนใจดึงตัวเขามาร่วมทีมด้วยค่าตัว 1.1 ล้านยูโร ต่อมาในวันที่ 19 พฤษภาคม ค.ศ. 2016 เบาม์การ์ทลิงเงอร์ได้เซ็นสัญญา 4 ปีกับไบเออร์เลเวอร์คูเซิน
มาร์เซ็ล ค็อลเลอร์

มาร์เซ็ล ค็อลเลอร์ (เกิดวันที่ 11 พฤศจิกายน ค.ศ. 1960) เป็นอดีตนักฟุตบอลชาวสวิส ปัจจุบันรับหน้าที่เป็นผู้จัดการทีมของอัลอะฮ์ลีในอียิปเตียนพรีเมียร์ลีก เขาเคยเป็นผู้จัดการทีมชาติออสเตรียชุดลุยศึกฟุตบอลชิงแชมป์แห่งชาติยุโรป 2016 นอกจากนี้ ยังคุมทีมชาติออสเตรียจนจบอันดับที่ 10 ของอันดับโลกฟีฟ่า ซึ่งเป็นอันดับที่สูงสุดที่สุดของประวัติศาสตร์ทีมชาติ
นัตตี้

อาณัชญา สุพุทธิพงศ์ (เกิด 30 พฤษภาคม พ.ศ. 2545) ชื่อเล่น นัตตี้ (เกาหลี: ) เป็นนักร้องชาวไทยที่อาศัยอยู่ในเกาหลีใต้ เธอเป็นสมาชิกของคิสออฟไลฟ์ เกิร์ลกรุปเกาหลีใต้ สังกัดเอสทูเอนเตอร์เทนเมนต์ ก่อนหน้านี้เธอเคยเป็นผู้เข้าแข่งขันในรายการเซอร์ไวเกิร์ลกรุปของเอ็มเน็ต "ชื่อ ซิกซ์ทีน" (2015) และ "ไอดอลสคูล" (2017) ก่อนที่จะเปิดตัวในฐานะศิลปินเดี่ยวเมื่อวันที่ 7 พฤษภาคม 2020 ด้วยการเปิดตัวซิงเกิลอัลบั้มเดี่ยวของเธอ "Nineteen"
ชีวิตช่วงต้น.
อาณัชญา สุพุทธิพงศ์ เกิดเมื่อวันที่ 30 พฤษภาคม พ.ศ. 2545 ที่กรุงเทพมหานคร ประเทศไทย เธอสนใจวัฒนธรรมเคป็อปมาตั้งแต่สมัยยังเด็กจึงเดินทางไปที่ประเทศเกาหลีใต้และเข้าร่วมแข่งขันในรายการ "ซิกซ์ทีน" เมื่อวันที่ 27 เมษายน พ.ศ. 2558 แต่ผลการแข่งขันรอบสุดท้ายเธอไม่ถูกคัดเลือกจึงกลายเป็นเด็กฝึกหัดภายในค่ายเจวายพีเอนเตอร์เทนเมนต์
ในเดือนกรกฎาคม พ.ศ. 2560 นัตตี้เข้าร่วมแข่งขันในรายการ "ไอดอลสคูล" ซึ่งเป็นรายการที่ค้นหาหญิงสาวสำหรับการเดบิวต์เป็นเกิร์ลกรุป ฟรอมิสไนน์ อย่างไรก็ตามเธอถูกคัดออกจากกลุ่มที่จะเดบิวต์ซึ่งเธออยู่อันดับที่ 13 ในตอนสุดท้าย
2563: การเปิดตัวเป็นศิลปินเดี่ยว.
เมื่อวันที่ 6 เมษายน พ.ศ. 2020 นัตตี้ได้เซ็นสัญญากับค่ายสวิงเอนเตอร์เทนเมนต์ พร้อมกับเป็นเด็กฝึกหัดภายในค่ายจนกระทั่งวันที่ 7 พฤษภาคม พ.ศ. 2563 ทางต้นสังกัดได้ปล่อยมิวสิกวีดีโอซิงเกิลแรกของเธอ "NINETEEN" และปรากฏตัวแสดงดนตรีครั้งแรกในฐานะศิลปินเดี่ยวเมื่อวันที่ 8 พฤษภาคม พ.ศ. 2563
ยูฟ่าแชมเปียนส์ลีก ฤดูกาล 2007–08 รอบแบ่งกลุ่ม

รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2007–08 เริ่มต้นการแข่งขันในวันที่ 18 กันยายน และจะสิ้นสุดในวันที่ 12 ธันวาคม พ.ศ. 2550 (ค.ศ. 2007).
ทีมวางและการจับสลาก.
ทีมวางถูกกำหนดโดย ค่าสัมประสิทธิ์ยูฟ่า. 32 ทีมได้ถูกจัดสรรอยู่ในสี่โถขึ้นอยู่กับค่าสัมประสิทธิ์สโมสรยูฟ่าของพวกเขาที่ช่วงเริ่มต้นของฤดูกาล, กับทีมแชมป์เก่าจะบรรจุอยู่ในโถที่ 1 โดยอัตโนมัติ. พวกเขาได้ถูกจับสลากอยู่ในแปดกลุ่มของสี่ทีมที่เหลือประกอบไปด้วยหนึ่งทีมที่มาจากแต่ละสี่โถทีมวาง, ด้วยข้อจำกัดที่ว่าทีมที่มาจากสมาคมชาติเดียวกันจะไม่สามารถมาจับสลากอยู่ในกลุ่มเดียวกันได้. สโมสรที่มาจากสมาคมเดียวกันจะถูกจับคู่ไปแบ่งแยกแมตช์เดย์ระหว่างวันอังคารและวันพุธ. สำหรับชาติที่มาจากสามหรือสี่สโมสรในรอบแบ่งกลุ่ม, สโมสรดังต่อไปนี้ได้ถูกจับคู่ (แต่สโมสรนั้นที่มาจากการจับคู่เหมือนกันจะลงเล่นแตกต่างวัน): มิลาน และ อินแตร์นาซีโอนาเล, โรมา และ ลาซีโอ, บาร์เซโลนา และ เรอัลมาดริด, บาเลนเซีย และ เซบิยา, อาร์เซนอล และ เชลซี, ลิเวอร์พูล และ แมนเชสเตอร์ยูไนเต็ด, ไบฟีกา และ สปอร์ติงลิสบอน, แวร์เดอร์เบรเมิน และ ชตุทท์การ์ท. นอกจากนี้, ผู้ชนะของ 
เซบิยา พบกับ อาเอก เอเธนส์ ได้สิทธิ์เข้าเล่นโดยการจับคู่กับ โอลิมเบียโกส.
กลุ่ม.
เวลาคิกออฟการแข่งขันก็จะเป็นเวลา CET/CEST โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.
กลุ่ม เอ.
<onlyinclude></onlyinclude>
กลุ่ม บี.
<onlyinclude></onlyinclude>
กลุ่ม ซี.
<onlyinclude></onlyinclude>
กลุ่ม ดี.
<onlyinclude></onlyinclude>
กลุ่ม อี.
<onlyinclude></onlyinclude>
กลุ่ม เอฟ.
<onlyinclude></onlyinclude>
กลุ่ม จี.
<onlyinclude></onlyinclude>
กลุ่ม เอช.
<onlyinclude></onlyinclude>
หมายเหตุ.
<templatestyles src="Reflist/styles.css" />
พระราชพุทธิวรคุณ (เจเรมี ชาร์ลี จูเลียน อมโร)

พระราชพุทธิวรคุณ มีนามเดิมว่า เจเรมี ชาร์ลส์ จูเลียน ฮอร์เนอร์ (เกิด 2 กันยายน พ.ศ. 2499)เป็นเจ้าอาวาสวัดอมราวดี เริ่มต้นการฝึก กรรมฐาน โดยได้รับแรงบันดาลใจจากสายพระป่าในประเทศไทย และเป็นศิษย์ของพระโพธิญาณเถร (ชา สุภทฺโท)
ไคเก

ไคเก  เป็นบึสชิ (Busshi; ประติมากรผู้สร้างพระพุทธรูป) ชาวญี่ปุ่น ที่มีชีวิตอยู่ในช่วงยุคคามากูระ เป็นที่รู้จักควบคู่กับอึงเก (Unkei) ศิลปะแบบที่ไคเกสร้างนั้นเรียกว่าศิลปะแบบ เค-ฮา ("Kei-ha"; ศิลปะเค-Kei school) ไคเกเป็นที่รู้จักจากฝีมือในการรังสรรค์งานที่เหมือนจริง สวยงาม อ่อนช้อย ประณีต และเป็นผู้ที่ฉลาดหลักแหลม ผลงานส่วนใหญ่ของเขามีความสูงอยู่ที่สามชากึ (shaku) และงานของเขาที่หลงเหลือมาถึงปัจจุบันนั้นถือว่ามีอยู่มาก
เหตุน้ำมันดีเซลรั่วไหลที่โนริลสค์ พ.ศ. 2563

เหตุน้ำมันดีเซลรั่วไหลที่โนริลสค์ เป็นภัยพิบัติทางอุตสาหกรรมที่เริ่มต้นขึ้นในวันที่ 29 พฤษภาคม 2020 เมื่อแทงก์เก็บเชื้อเพลิงในโรงไฟฟ้าพลังงานความร้อนหมายเลขสามของโนริลสค์-ไตมูร์ เอเนอร์จี (Norilsk-Taimyr Energy) ซึ่งเจ้าของคือ Nornickel เกิดถล่มลงมา ทำให้น้ำมันดีเซล 21,000 ลูกบาศก์เมตร (17,500 ตัน) รั่วไหลท่วมลงไปในแม่น้ำในพื้นที่ ประธานาธิบดีรัสเซีย วลาดีมีร์ ปูติน ได้ประกาศสถานะเร่งด่วน เหตุการณ์นี้ได้รับการขนานนามว่าเป็นเหตุน้ำมันรั่วไหลที่เลวร้ายที่สุดเป็นอันดับสองในประวัติศาสตร์รัสเซียสมัยใหม่
สาเหตุ.
น้ำมันดีเซลนั้นใช้เป็นเชื้อเพลิงสำรอง (backup fuel) ของโรงไฟฟ้าพลังความร้อนผสมถ่านหินของโนริลสค์-ไตมูร์ เอเนอร์จี (Norilsk-Taimyr Energy; NTEK) แทงก์เก็บน้ำมันดีเซลนั้นถล่มลงมาหลังพื้นเพอร์มาฟรอสต์ซึ่งสร้างแทงก์ไว้ด้านบนเริ่มที่จะละลายและนุ่มลง บริษัท Nornickel ระบุว่า: "เนื่องจากการทรุดตัวอย่างฉับพลันของฐานซึ่งใช้งานมาเป็นเวลากว่า 30 ปีโดยปราศจากปัญหา แทงก์เก็บเชื้อเพลิงดีเซลจึงได้รับความเสียหาย อันส่งผลให้เกิดน้ำมันรั่วไหลออกมา" 
พื้นที่กว่า ได้รับผลกระทบทันทีหลังน้ำมันรั่วไหล ตามด้วยแม่น้ำอัมบาร์นายา (Ambarnaya) และดัลดีคาน (Daldykan) ซึ่งอยู่ใกล้กัน ทำให้พื้นที่กว่า 350 ตารางกิโลเมตร เกิดการปนเปื้อน ความพยายามในการทำความสะอาดนั้นได้ถูกมองว่าจะเป็นไปอย่างยากลำบาก เนื่องด้วยพื้นที่นั้นไม่มีถนนเข้าถึงและแม่น้ำก็ตื้นเกินกว่าที่จะแล่นเรือเข้าไปได้ ค่าใช้จ่ายแก้ปัญหาระดับเร่งด่วนนี้ประมาณการณ์ไว้ที่ 10 พันล้านรูเบิล (US$146 ล้าน) และค่าใช้จ่ายในการทำความสะอาดที่ 100 พันล้านรูเบิล (US$1.5 พันล้าน) ซึ่งอาจใช้เวลา 5 ถึง 10 ปีในการทำความสะอาดทั้งหมด